കാതറിൻ വാട്ടർസ്റ്റൺ

ഒരു അമേരിക്കൻ നടിയാണ് **കാതറിൻ ബോയർ വാട്ടർസ്റ്റൺ** (ജനനം മാർച്ച് 3, 1980). മൈക്കൽ ക്ലെയ്റ്റൺ (2007) എന്ന ചിത്രത്തിലൂടെ ആണ് ചലച്ചിത്രരംഗത്ത് അരങ്ങേറ്റം ചെയ്തത്. റോബോട്ട് & ഫ്രാങ്ക് (2012), ബീയീങ് ഫ്ലിൻ (2012), ദ ഡിസ്സപ്പിയറെൻസ് ഓഫ് എലിനോർ റിഗ്ബി:ഹെർ (2013) തുടങ്ങിയ ചിത്രങ്ങളിൽ സഹനടിയുടെ വേഷം ചെയ്തു. പോൾ തോമസ് ആൻഡേഴ്സന്റെ ഇൻഹെറന്റ് വൈസ് (2014) എന്ന ചിത്രത്തിലെ ഷാസ്ത ഫെയ് ഹെപ്വർത്ത് എന്ന കഥാപാത്രമാണ് വാട്ടർസ്റ്റണിന്റെ കരിയറിൽ വഴിത്തിരിവായത്. 2015 ൽ സ്റ്റീവ് ജോബ്സ് എന്ന ചിത്രത്തിൽ ക്രിസ്സാൻ ബ്രെന്നൻ എന്ന വേഷം ചെയ്തു. ഹാരി പോട്ടർ സ്പിൻ-ഓഫ് ചിത്രം ഫാന്റാസ്റ്റിക് ബീസ്റ്റ്സ് ആൻഡ് വേർ ടു ഫൈൻഡ് ദെം (2016), ഏലിയൻ: കവനെന്റ് (2017) തുടങ്ങിയ ചിത്രങ്ങളിൽ കാതറിൻ വാട്ടർസ്റ്റൺ അഭിനയിച്ചു.  

## ആദ്യകാല ജീവിതം
1980 മാർച്ച് 3 ന് ലണ്ടനിലെ വെസ്റ്റ്മിൻസ്റ്ററിൽ, അമേരിക്കൻ മാതാപിതാക്കളായ മുൻ മോഡൽ ലിൻ ലൂയിസയുടെ (മുമ്പ്, വുഡ്രഫ്) നടനായ സാം വാട്ടർസ്റ്റണിന്റെയും  മകളായി കാതറിൻ ബോയർ വാട്ടർസ്റ്റൺ ജനിച്ചു. അവർക്ക് ഇരട്ട പൗരത്വമുണ്ട്. പിതാവ് സ്കോട്ടിഷ് വംശജനാണ്.  നടി എലിസബത്ത് വാട്ടർസ്റ്റൺ സഹോദരിയും  സംവിധായകൻ ഗ്രഹാം വാട്ടർസ്റ്റൺ സഹോദരനുമാണ്. ഒരു നടൻ കൂടിയായി ജെയിംസ് വാട്ടർസ്റ്റൺ എന്ന മൂത്ത അർദ്ധസഹോദരനും അവർക്കുണ്ട് കണക്റ്റിക്കട്ടിൽ വളർന്ന അവർ 1998-ൽ ലൂമിസ് ചാഫി സ്കൂളിൽ നിന്ന് ബിരുദം നേടി. ന്യൂയോർക്ക് യൂണിവേഴ്സിറ്റി ടിഷ് സ്കൂൾ ഓഫ് ആർട്സിൽ നിന്നുള്ള ബിരുദധാരിയാണ് അവർ.

## കരിയർ
2007-ൽ ജോൺ ലെഗ്വിസാമോ, സിന്തിയ നിക്‌സൺ എന്നിവർക്കൊപ്പം *ദി ബേബിസിറ്റേഴ്‌സ്* എന്ന സ്വതന്ത്ര നാടകീ ചിത്രത്തിലാണ് വാട്ടർസ്റ്റൺ ആദ്യമായി അഭിനയിച്ചത്. 2007-ൽ ജൂലിയൻ ഷെപ്പേർഡിന്റെ *ലോസ് ഏഞ്ചൽസ്* എന്ന നാടകത്തിലും വാട്ടർസ്റ്റൺ അഭിനയിച്ചു. അടുത്ത വർഷം, ആദം റാപ്പിന്റെ *'കൈൻഡ്‌നെസ്*' എന്ന നാടകത്തിൽ അവർ അഭിനയിച്ചു. 2010-ൽ, ലെസ്ലി ഹെഡ്‌ലാൻഡിന്റെ ബാച്ചിലറേറ്റ് എന്ന ഓഫ്-ബ്രോഡ്‌വേ നാടക നിർമ്മാണത്തിൽ ജീന എന്ന കഥാപാത്രത്തെ വാട്ടർസ്റ്റൺ അവതരിപ്പിച്ചു. 2011-ലെ ചലച്ചിത്ര പതിപ്പിൽ ലിസി കാപ്ലാൻ ആണ് ഈ വേഷം അവതരിപ്പിച്ചത്. 2011-ൽ, ദി ചെറി ഓർച്ചാർഡ് എന്ന ക്ലാസിക് സ്റ്റേജ് കമ്പനി പുനരുജ്ജീവനത്തിൽ അവർ അന്യയായി അഭിനയിച്ചു. 2011-ൽ, ക്ലാസിക് സ്റ്റേജ് കമ്പനി അവതരിപ്പിച്ച റാപ്പിന്റെ *ഡ്രീംസ് ഓഫ് ഫ്ലൈയിംഗ്*, *ഡ്രീംസ് ഓഫ് ഫാളിംഗ്* എന്നീ നാടകങ്ങളിലും അവർ അഭിനയിച്ചു.  

*എന്റർ നോവേർ* (2011), *ബീയിംഗ് ഫ്ലിൻ* (2012), *ദി ലെറ്റർ* (2012), *ദി ഡിസപ്പിയറൻസ് ഓഫ് എലീനർ റിഗ്ബി* (2013) തുടങ്ങിയ ചിത്രങ്ങളിലെ സഹനടിയുടെ വേഷങ്ങൾക്ക് ശേഷം, പോൾ തോമസ് ആൻഡേഴ്‌സൺ രചനയും സംവിധാനവും നിർവഹിച്ചാ 2014 ൽ പുറത്തിറങ്ങിയ ക്രൈം ചിത്രമായ *ഇൻഹെറന്റ് വൈസ്* എന്ന ചിത്രത്തിൽ വാട്ടർസ്റ്റൺ അഭിനയിച്ചു. ഈ ചിത്രത്തിനും അവരുടെ പ്രകടനത്തിനും നിരൂപകരിൽ നിന്ന് പൊതുവെ നല്ല അവലോകനങ്ങൾ ലഭിച്ചു. അടുത്ത വർഷം, *ക്വീൻ ഓഫ് എർത്ത്* എന്ന ചിത്രത്തിൽ അവർ പ്രത്യക്ഷപ്പെടുകയും മൈക്കൽ ഫാസ്ബെൻഡർ അഭിനയിച്ച്  ഡാനി ബോയൽ സംവിധാനം ചെയ്ത  ജീവചരിത്ര നാടകീയ ചിത്രം സ്റ്റീവ് ജോബ്സിൽ ക്രിസാൻ ബ്രെന്നൻ എന്ന കഥാപാത്രത്തെ അവതരിപ്പിക്കുകയും ചെയ്തു.  

2016-ൽ, എഡ്ഡി റെഡ്‌മെയ്‌നിനൊപ്പം അഭിനയിച്ച *ഫന്റാസ്റ്റിക് ബീസ്റ്റ്‌സ് ആൻഡ് വേർ ടു ഫൈൻഡ് ദെം* എന്ന ഫാന്റസി ചിത്രത്തിൽ ടീന ഗോൾഡ്‌സ്റ്റൈൻ എന്ന കഥാപാത്രമായി വാട്ടർസ്റ്റൺ അഭിനയിച്ചു. നിരൂപകരിൽ നിന്ന് പൊതുവെ നല്ല അവലോകനങ്ങൾ ലഭിച്ച ഈ ചിത്രം വാണിജ്യപരമായി വിജയിക്കുകയും ലോകമെമ്പാടുമായി $814 മില്യൺ വരുമാനം നേടുകയും ചെയ്തു. 2018-ൽ *ഫന്റാസ്റ്റിക് ബീസ്റ്റ്സ്: ദി ക്രൈംസ് ഓഫ് ഗ്രിൻഡെൽവാൾഡ്* എന്ന ചിത്രത്തിൽ തന്റെ വേഷം വീണ്ടും അവതരിപ്പിച്ച വാട്ടർസ്റ്റൺ കൂടാതെ *ഫന്റാസ്റ്റിക് ബീസ്റ്റ്സ്: ദി സീക്രട്ട്സ് ഓഫ് ഡംബിൾഡോർ* (2022) എന്ന ചിത്രത്തിലും ഒരു ചെറിയ വേഷം ചെയ്തു. 2017-ൽ, ഫാസ്ബെൻഡറിനൊപ്പം റിഡ്‌ലി സ്കോട്ടിന്റെ സയൻസ് ഫിക്ഷൻ ഹൊറർ ചിത്രമായ *ഏലിയൻ: കവനന്റിൽ* അഭിനയിച്ചു. ആ വർഷം തന്നെ സ്റ്റീവൻ സോഡർബർഗിന്റെ കോമഡി-നാടകീയ ചിത്രമായ *ലോഗൻ ലക്കി*യിലും അൽഫോൻസോ ഗോമസ്-റെജോണിന്റെ  *ദി കറന്റ് വാർ* എന്ന ചരിത്ര ചിത്രത്തിലും അവർ അഭിനയിച്ചു.വാട്ടർസ്റ്റണിന്റെ അടുത്ത നായികാ വേഷങ്ങൾ *സ്റ്റേറ്റ് ലൈക്ക് സ്ലീപ്പ്* (2018), *മിഡ്90സ്* (2018), *ആമണ്ട്സെൻ* (2019), *ദി വേൾഡ് ടു കം* (2020) എന്നീ സ്വതന്ത്ര ചിത്രങ്ങളിലായിരുന്നു. 2020-ൽ, ജൂഡ് ലോയ്‌ക്കൊപ്പം ബ്രിട്ടീഷ്-അമേരിക്കൻ ഹൊറർ നാടക പരമ്പരയായ *ദി തേർഡ് ഡേ*യിൽ അവർ അഭിനയിച്ചു. 2022-ൽ, അവർ HBO പീരിയഡ് നാടക പരമ്പരയായ *പെറി മേസണിന്റെ* രണ്ടാം സീസണിലെ അഭിനേതാക്കളിൽ ഒരാളായി ചേർന്നു.  

## അഭിനയ ജീവിതം

### ചലച്ചിത്രം

### ടെലിവിഷൻ

### പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* Internet Off-Broadway Database
വർഗ്ഗം:1980-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ